b'\n_START_ARTICLE_\nJohdannaissuure\n_START_PARAGRAPH_\nJohdannaissuure on suure eli on jonkin asian tai esineen mitattava ominaisuus, joka m\xc3\xa4\xc3\xa4ritell\xc3\xa4\xc3\xa4n perussuureiden sek\xc3\xa4 mahdollisesti muiden johdannaissuureiden avulla yksinkertaisilla laskutoimituksilla kuten tulon, osam\xc3\xa4\xc3\xa4r\xc3\xa4n ja murtopotenssien avulla. Perussuureita ovat pituus , massa , aika , s\xc3\xa4hk\xc3\xb6virta , l\xc3\xa4mp\xc3\xb6tila , ainem\xc3\xa4\xc3\xa4r\xc3\xa4  ja valovoima . Perussuureiden yksik\xc3\xb6it\xc3\xa4 kutsutaan perusyksik\xc3\xb6iksi. Johdannaissuureiden yksik\xc3\xb6it\xc3\xa4 voidaan kutsua johdannaisyksik\xc3\xb6iksi._NEWLINE_Johdannaisuureiden m\xc3\xa4\xc3\xa4r\xc3\xa4 on loputon, sill\xc3\xa4 \xc3\xa4\xc3\xa4rellisell\xc3\xa4kin m\xc3\xa4\xc3\xa4r\xc3\xa4ll\xc3\xa4 perussuureita voidaan m\xc3\xa4\xc3\xa4ritell\xc3\xa4 runsaasti uusia johdannaissuureita. Jos uusia johdannaissuureita johdetaan k\xc3\xa4ytt\xc3\xa4en saatuja johdannaissuureita, kasvaa lukum\xc3\xa4\xc3\xa4r\xc3\xa4 \xc3\xa4\xc3\xa4rett\xc3\xb6m\xc3\xa4n suureksi. Siksi kattavaa luetteloa mahdollisista johdannaissuureista ei voida antaa.'